Барање за прибирање понуди за изработка на on-line база на податоци

ХЕРА – Асоцијација за здравствена едукација и истражување отвора повик за прибирање понуди за изработка на **on-line дата база за услугите кои ги нуди организација во рамки на своите сервиси**, како и за обезбедување домен и хостинг во период од три години по нејзиното започнување со работа.

Ве покануваме да ни ги доставите вашите понуди најдоцна до 01.03.2020 година до 00:00 часот по електронски пат на konkurs@hera.org.mk или по пошта нa: ХЕРА, ул. „Франклин Рузвелт“ 51а/26, 1000 Скопје.

Во делот на техничките спецификации се обезбедени информации и детали за поедноставно осмислување на понудите.

 **Инструкции за понудувачите**

1. **Договорен орган**

Договорен орган е ХЕРА – Асоцијација за здравствена едукација и истражување со адреса на ул. „Франклин Рузвелт“ 51а/26, 1000 Скопје, телефон за контакт 02/2390 395, факс 02/2556 002.

Лице за контакт кај договорниот орган е Милош Стојановиќ, телефон 02/3292-395, факс 2556-002, електронска адреса milos.stojanovik@hera.org.mk .

1. **Предмет на договорите за набавка**

Предмет на договорот за набавка е изработка **on-line дата база за услугите кои ги нуди организација во рамки на своите сервиси**, како и обезбедување на домен и хостинг во период од три години по нејзиното започнување со работа.

Детален опис на предметот на договорот е даден во техничките спецификации во прилог на оваа документација.

1. **Начин на испорака/ извршување на услугата**

Носителот на набавката е должен предметот на договорот да го испорача на поштенската адреса ул. „Франклин Рузвелт“ 51а/26, 1000 Скопје и по електронски пат на konkurs@hera.org.mk

1. **Рок на испорака/ за извршување на услугата**

Носителот на набавката е должен да го испорача предметот на договорот до 15.04.2020 година, како и да го обезбеди неговото целосно функционирање најдоцна до 10.05.2020 година.

1. **Начин на плаќање**

Плаќањето ќе се изврши по предавањето на готовиот продукт.

Плаќањето за одржувањето на дата базата, домејнот и хостингот за време од три години ќе се прави на месечно ниво од моментот на предавањето на готовиот продукт.

**Право на учество**

Право да достави понуда има секое заинтересирано правно и физичко лице – понудувач.

1. **Критериуми за утврдување на способност на понудувачите**

За да учествуваат во постапката за доделување на договорите, понудувачите мора да ги исполнуваат следниве критериуми за утврдување на нивната способност:

7.1. Лична состојба

* во последните 5 години, на понудувачот да не му била изречена правосилна пресуда за учество во злосторничка организација, корупција, измама или перење пари;
* на понудувачот да не му е изречена споредна казна забрана за учество во постапки за јавен повик, доделување на договори за набавка и договори за јавно приватно партнерство;
* на понудувачот да не му е изречена споредна казна привремена или трајна забрана за вршење на одделна дејност;
* понудувачот да не е во постапка за стечај или во постапка за ликвидација;
* понудувачот да нема неплатени даноци, придонеси или други давачки; освен ако на економскиот оператор му е одобрено одложено плаќање на даноците, придонесите или другите давачки во согласност со посебните прописи и истите редовно ги плаќa;
* на понудувачот да не му е изречена прекршочна санкција – забрана за вршење на професија, дејност или должност, односно привремена забрана за вршење одделна дејност, и
* понудувачот е должен да дава точни податоци и да ги доставува податоците што ги бара договорниот орган.

7.2. Техничка или професионална способност

Критериуми за утврдување на техничката или професионалната способност на понудувачот се: креирање на веб-страници, дата бази, портали, платформи во областа на здравството, социјалната заштита и образование.

1. **Начин на докажување на способноста на понудувачот**

Понудувачот го потврдува исполнувањето на критериумите за утврдување на личната состојба, професионалната дејност и професионалната способност со изјава која ја доставува во прилог (Прилог 2) на својата понуда и со поднесување на биографија на компанијата (Прилог 3).

1. **Изготвување и поднесување на понудите**

9.1. Понудата се изготвува во согласност со условите предвидени во повикот во електронска форма или печатена форма, со користење на обрасците дадени во прилог.

9.2. Елементи на понудата/ите

Секоја понуда треба да е составена од следниве елементи:

* Образец на понуда (Прилог 1),
* Изјава (Прилог 2)
* Биографија/портфолио на компанијата/физичкото лице со истакнати работни ангажмани за креирање на дата бази, веб-страници, портали (Прилог 3)

9.3. Јазик на понудата

Понудата, како и целата кореспонденција и документи поврзани со понудата кои се разменуваат со понудувачот, се пишуваат на македонски јазик.

9.4. Период на важност на понудата/ите

Периодот на важност на секоја понуда ќе изнесува 30 работни денови од денот утврден како краен рок за поднесување на понудите/ на јавното отворање за чие времетраење понудата во сите нејзини елементи е обврзувачка за понудувачот.

9.5. Цена на понудата

Цената на понудата се пишува со бројки и букви.

9.6. Валута на понудата

Цената на понудата се изразува во денари.

10. Краен рок и место за поднесување на понудите

* Краен рок за поднесување на понудите е 01 март 2020 година до 00.00 часот.

Понудите се поднесуваат електронски на konkurs@hera.org.mk со наслов „**Понуда за изработка на On-line дата база“** или по пошта на ХЕРА, ул. „Франклин Рузвелт“ 51а/26, 1000 Скопје.

Понудата која е поднесена по истекот на крајниот рок за поднесување на понудите нема да биде примена.

1. **Известување за доделување на договорот/ите за набавка**

Избраниот понудувач ќе биде известен во електронска форма дека неговата понуда е прифатена, во рок од најмногу 3 дена од донесувањето на одлуката за избор на најповолната понуда. Во исто време, и сите други понудувачи ќе бидат известени за резултатите од повикот, односно за одлуката кој е најповолен понудувач.

1. **Технички спецификации**

Предметот на набавката не е делив:

* Изработка on-line дата база од услугите кои ги нуди организацијата во рамки на своите сервиси
* Обезбедување домејн, хостинг и сертификат за on-line дата базата во период од 3 години
* Одржување на дата база, домејн, хостинг домејн, и сертификат за on-line дата базата во период од 3 години

 **Изработка on-line дата база за внесување и обработка на податоци од услугите кои ги нуди организацијата во рамки на своите сервиси**

**Нацрт спецификација:**

* Login screen: Dashboard :
* CRUD за корисници на системот + администратор
* CRUD за клиенти
* CRUD за прашалник за клиенти

**Статистика за прашалници/клиенти**:

* Графички приказ на статистика
* Експорт на статистика година во временски периоди во ексел и пдф

Дата базата да биде направена во понови програмски јазици (.NET, ANGULAR, SQL, JAVASCRIPT, etc.)Страната да биде оптимизирана за користење од мобилни уреди.

Дата базата е електронска интернет платформа во која одговорните лица на сервисите на организацијата внесуваат социо-демографски податоци и податоци од здравствените и социјалните услуги кои им се обедуваат на клиентите. Услугите се од областите на сексуално и репродуктивно здравје, ХИВ и родово-базирано насилство. ХЕРА поседува вкупно 6 сервиси (стационари и мобилни), односно два младински центри за сексуално и репродуктивно здравје [„Сакам да знам“,](https://hera.org.mk/servisi/mladinski-czentri-za-seksualno-i-reproduktivno-zdravje-sakam-da-znam/) два мобилни амбуланти за [ХИВ тестирање](https://hera.org.mk/servisi/mobilni-ambulanti-za-hiv-testiranje/), една [мобилна гинеколошка](https://hera.org.mk/servisi/mobilna-ginekoloshka-ambulanta/) амбуланта и едно [советувалиште](https://hera.org.mk/servisi/prv-semeen-centar/) за психо-социјално поддршка на жени и деца засегнати од насилство.

Дата базата треба да обработува податоци за клиентите и услугите на организацијата по различни варијабли, согласно потребите на организацијата. Внесувањето на податоците и извештаите кои се генерираат од дата базата треба да бидат едноставни и практични. Внесувањето на податоците во дата базата треба да биде на македонски јазик, додека генерираните извештаи на македонски и англиски јазик. Дизајнот на дата базата треба да биде впечатлив.

**Обезбедување на домејн, хостинг и сертификат во период од три години**

Со цел нејзино непречено функционирање, потребно е обезбедување на домејн, хостинг за три години и https безбедносен сертификат. Хостингот за три години и безбедносниот сертификат се интегрален дел од предметот на набавката. Изворниот код по направената набавка останува во сопственост на ХЕРА.

**Одржување на дата база, домејн, хостинг и сертификат за on-line дата базата во период од 3 години**

*Сите информации поврзана со континуирана работа на системот при прекин на договорот или по завршувањето на договорот за одржување на дата базата, деомејнот, хостингот и сертификатот треба да се достават до ХЕРА како сопственик на изворниот код.*

 **Временска рамка:**

Понудувачот треба да се води од следнава временска рамка:

|  |  |
| --- | --- |
| **ВРЕМЕНСКА РАМКА** |  |
| **АКТИВНОСТ** | **МЕСЕЦ** |
| Поднесување на предлог On-line дата база и функционалност  | 1 март – 15 март 2020 |
| Изработка на On-line дата база | 15 март – 15 април 2020 |
| Тестирање на на функционалност на оn-line дата база и обезбеден домејн, хостинг и безбедносен сертификат | 15 април – 10 мај 2020 |
|  |  |  |
| Одржување на дата база, домејн, хостинг и безбедносен сертификат во период од 3 години  | 10 мај 2020 – 9 април 2023 |  |

**Буџет**

Понудувачот треба да достави листа со поединечни цени за секое одделно идејно решение понудено во соодветниот дел од предметот на набавка (за деловите од 1-5). Буџетот треба да се прикаже со ДДВ.